
(OSN 
O Písme Svätom. 


"Nebo né néjakých vtipné složených básní následu- 
jíce, známu učinili jsme vám Pána našeho Jezu Krista 
moc a pfíchod: ale jakožto tí, kteňíž jsme očima svýma 
vidéli jeho velebnost. Pifijalť zajisté od Boha Otce čest 
a slávu, když se stal k nému hlas takový od velebné slávy: 
Tentoť jest ten múj milý syn, v némž mi se dobže zalíbilo. 
A ten hlas my jsme slyšeli s nebe pošlý, s ním byvše na 
oné hoťče svaté. A mámeť pťepevnou Ťeč prorockou, 
kteréžto že šetňíte, jako svíce v temném místé svítící, 
dobňe činíce, ažby se den rozednil a dennice vzešla v 
srdcích vaších. Toto nejprvé znajíce, že žádného pro- 
roctví písma výklad nezáleží na rozumu lidském: neb 
nikdy z lidské väle nepošlo proroctví, ale Duchem sva- 
tým puzeni byvše, mluvili svatí Boží lidé." (2. Petra 


1,16—21.) 


Písmo Sväté má jedine zostať sudcom a 
majstrom medzi všetkými knihami. 


Ja sám som preto nepriateľský mojim knihám a žia- 
dam si často, aby zanikly, poneváč sa obávam, že by 
mohly čitateľa prekážať a odťahovať ho od čítania samé- 
ho Písma Svätého, ktoré je jedine prameňom a pôvodom 
všetkej múdrosti. A často ľakám sa príkladu predošlých 
časov pod pápežom, lebo keď! tí, ktorí študovali Písmo, 
prešli k ľudským knihám a kommentárom (vysvetliv- 
kám), nielen že strávili mnoho dobrého času so starými 
theologmi, ale zašli konečne až k Aristotelesovi, k Aver- 
hoesovi a k iným, z čoho potom povstali predivní a straš- 
liví theologovia, jako Tomáš, Scotus a iní im podobní. 

Preto má byť knihám istá hranica položená tak, aby 
z nich len tie boly čítané, ktoré sú čitateľovi vodítkom ku 
správnemu porozumeniu samého Písma, a ani z otcov 
nemá byť prijaté nič také, čo sa nesrovnáva s Písmom 
Svätým. Lebo ono má zostať sudcom a majstrom medzi 
všetkými knihami. Je to ovšem dobré a užitočné počuť 
vyznanie pravých učiteľov, už či sú oni mrtví a učia v. 
spisoch, alebo či žijú a ústne hlásajú slovo: ale to všetko 
má sa konať dľa miery a treba sa držať v každom ohľade 
toho pravidla, aby sme totiž tie knihy čítali, ktoré nám 
vykladajú Písmo. 

Slová Písma Svätého sú slová Ducha 
Svätého. 


My kresťania máme o príčinách týchto vecí (Luther 
hovorí na tomto mieste vo výklade biblickej zprávy o 
stvorení, o astronomických a iných otázkach) ináč hovo- 
riť a smýšľať, než filozofi, poneváč niektoré z týchto vecí 
presahujú náš rozum... a máme priznávajúc svoju neve- 
domosť —— radšej veriť, než aby sme ich buď to zapierali 
z bezbožného domnenia, alebo trúfajúcne dľa svojho 
rozumu vykladali. Lebo musíme podržať taký spôsob 
reči, aký má Písmo Sväté, a zostať pri slovách Ducha 
Svätého. 


Prečo rozpráva nám Duch Svätý v Biblu 
aj o ohavných hriechoch a činoch 


ľudských? 


Poneváč ale táto kapitola (I. Mojž. 38.) neobsahuje 
iného len rozpravu, ako Juda plodil dietky, jako sa uchý- 
lil od svojich bratov a odišiel, áno k tomu i to najhaneb- 
nejšie krvesmilstvo, ktoré spáchal s Tamár, svojou ne- 
vestou: napadne nám tu zase jedna obecná otázka: Pre. 
čo len dal Boh a Duch Svätý napísať a zachovať tieto 
také hanebné a nehorázne veci, aby boly v cirkvi pred- 
nášané a čítané? Lebo zdá sa, jakoby to nebol dobre 
urobil, že iné väčšie veci pominul a tieto, ktoré nie sú 
hodné toho, aby boly na svetlo vynesené a v pamäti po- 
držané, za hodné uznal toho. Lebo kto chce veriť, že 
takéto veci môžu byť učené k spaseniu alebo k naprave- 
niu v cirkvi? Tu nám rozpráva, jako sa Juda uchýlil od 
svojich bratov, ako si cudzinku za ženu vzal a ako po- 

škvrnil svoju nevestu krvesmilstvom. Bolo by iste lepšie 
bývalo, čo by to bolo bývalo zakryté a zabudnuté na 
večné veky. 

Kanonisti a pápeženci ľahko sa zbavia tejto otázky, 
keď hovoria: že Starý Zákon je kniha prespaní a cudzo- 
ložstiev židovských. Ale tým dávajú na javo svoju ne- 
rozumnosť a dokazujú dostatočne, že sú svine a suroví 
osli, keď hovoria o takých veciach, z ktorých nič nerozu- 
mejú a o ktorých nič nevedia, a tiež i Svätého Ducha 
tým potupujú, ako čo by nevedel, čo mal písať alebo cir- 
kvi predložiť. Ale príčina nie je len tá, nakoľko sa to 
tu spomína, že Kristus chcel soznam svojho rodu od za- 
čiatku v Plsme Svätom zvelebiť: a poneváč Támar bola 
jeho matka, chcel, aby jej meno bolo známe každému: 
ale nad to podáva sa nám tu to- veľké potešenie, že svätí 
otcovia a dietky takýchto veľkých patriarchov, Juda a 
iní, opísaní sú ako takí ľudia, ktorí boli plní slabostí a 
veľkých hriechov a poškvrn, ktorými je toto naše úbohé 
prirodzenie obťažené, a že ich Boh svojim Svätým Du- 
chom obdivuhodne spravoval a viedol, ale že tiež i to 
odokrýva, že aj ich im vrodené zlé náklonnosti, t. j. 
hriech a následky dedičného hriechu sa pri nich hýbaly 
a vyrazily. Lebo to je ovšem strašný hriech, totiž oboch, 
Judy i Tamar, ktorý celkom nedá sa ospravedlniť, hoc 
by sa i zmenšil o niečo. 

Ale rozprávajú sa také príklady nám k poučeniu a 
k potešeniu, a tiež i k posilneniu našej viery, aby sme pri 
tom považovali veľkú milosť a milosrdenstvo Boha, kto- 
rý ku spáse privádza nielen pobožných a spravodlivých, 
ako Abraháma, Izáka a Jakuba, ale aj nespravodlivých, 
ako Judu, Támar, Rubena, Simeona, Levi, ktorí boli veľ- 
mi veľkí hriešnici. Aby si tedy nikto netrúfal a nebol 
pyšný pre svoju spravedlivosť a múdrosť a zase tiež aby 
ani nezúfal nikto pre svoje hriechy. 

Tak sú v Písme Svätom chválené najkrajšie prí- 
klady milých otcov Abraháma, Izáka a Jakuba, ktorí bo- 
li ako svetlá celému svetu a ako hviezdy, slnko alebo ako 
ranné červánky, dokonalé vo viere, v nádeji a v láske. 
Ale sú tam zároveň opísané aj strašlivé hriechy, ktoré 
sú práve tak hanebné, ako tie tam boly pobožné a spra- 
vodlivé. Ruben dopustil sa proti svojmu otcovi práve 
tak veľkej nepravosti, aká veľká bola spravodlivosť 
Abrahama. A tak je nám predstavená spravodlivosť 
najväčších svätých, a zároveň i hriech tých, ktorí boli 
nanajvýš bezbožní, kdežto pochádzali z jednoho pokole- 
nia a z tej samej pokrevnosti. 


Je toto kázeň o pokání a o viere alebo o odpustení 
hriechov, aby sa nikto nestal trúfajúcnym a pyšným pre 
svoju spravodlivosť a aby ani tí, ktorí padli, si nezúfali. 
Lebo sú tu vyrozprávané aj krehkosti a poblúdenia Ju- 
dove a iných otcov, áno aj ich veľké poklesky a hriechy. 
A takýmto spôsobom majú byť biedne srdcia, ktoré ve- 
dia, že sú vinné z hriechov, podvihnuté a potešené, totiž, 
aby sa biednemu hriešnikovi mohlo povedať: Nezúfaj si, 
lebo Boh ti káže, aby si Mu dôveroval a veril Jeho sľu- 
bom: a On i teba môže ospravedlniť, posvätiť a spasiť. 
ako spasil oných biednych hriešnikov. Je On práve Ten 
samý Boh, ktorý pyšných ponižuje a ponížených povyšu- 
je. Ale On nechce, aby sme sa spoliehali na našu spra- 
vodlivosť, alebo aby sme si zúfali v hriechoch, ale aby 
sme dúfali jedine v Jeho milosť a milosrdenstvo. 


Preto sú tieto príklady cirkvi Božej veľmi potrebné. 
Lebo čo by bolo z nás? Aakú nádej by sme mohli mať, 
keby Peter nebol zaprel Krista, a keby sa apoštoli všetri 
neboli zhoršili na ňom? A keby Mojžiš, Áron a Dávid 
neboli padli? Preto chcel Boh týmito príkladmi biednych 
hriešnikov potešiť a im riecť: Keď si padnul, obráť sa 

zase, dvere milosti sú ti otvorené: ty ale, ktorý sa necítiš 
vinným zo žiadneho hriechu, nebuď preto trúfajúcny a 
pyšný, ale spoľahnite sa obidvaja a složte vaše dúfanie 
na moju milosť a na moje milosrdenstvo. 


Toto je pravá príčina toho, prečo sú i takéto roz- 
pravy plné hanebného pohoršenia primiešané do historii 
svätých patriarchov. S obzvláštnou pilnosťou podáva 
Mojžiš s dobrým zároveň to najšpatnejšie ovocie. Ako 
v Novom Zákone aj Judáš je medzi apoštolmi k veľké- 
mu a predivnému príkladu a ku potešeniu cirkvi, aby po- 
božní neupadli do zúfalstva. Avšak nie na to, aby bez- 
božní mali v tom príklad k nasledovaniu, ale aby kajúci 
mali sa čoho držať, aby neztratili všetku nádej na milosť 
a milosrdenstvo Boha, ako čoby nemohli byť spasení 


Duch Svätý nechcel dať napísať týchto vecí pre prí- 
klad, aby sme dľa neho žili, ale pre potešenie: nie aby 
zúmyseľník potvrdený bol v užívaní svobody k hrešeniu. 
ale aby tým vzbudená bola nádej a viera. " Lebo týmto 
káže a predkladá odpustenie hriechov, ktoré je iste dosť 
mocné: a tak nás týmto aj teší, aby sme tých, ktorí padli 
v cirkvi, zase podvihli, povzbudili a posilnili. A tohoto 
učenia nenachádzame v knihách pohanov, alebo bápe- 
žencov, len Duch Svätý učí ho v Biblii. 


Zatým sa nám stavia pred oči i to, ako to bolo s tý- 
mi najsvätejšími mužmi, totiž že iste ani oni neboli z ka- 
meňa, lebo zo železa, ani dáke surové kláty, bez rozumu, 
bez tela a krve, ale že boli ľudia a nám rovní vo všetkom: 
a že jestli dakedy dačo dobrého urobili, neurobili to z 
vlastných síl svojho tela, ale skrze dar Ducha Svätého. 
Preto môže sa snadno stať, Že 1 nás potká niečo takého 
čo sa im prihodilo, keď" žili ešte v tom samom tele, ktoré 


1 my na sebe nosíme. (St. L. V. II. 1167 ff.) 


O moci slova Božieho. 


Kristus činí a koná všetko jedine svojím slovom a 
mechce žiadneho meča užívať. O tomto nevie svet ničo- 
ho, lebo nerozumie a neverí, že Písmo môže vykonať 
také veľké veci. Ako Kristus hovorí u Jána 14,17. o 
Duchu Svätom: “Kteréhož svét nemúže pľijati, nebo ne- 
vidí ho, aniž ho zná." Svet ovšem počuje evanjelium, 
vidí, že sme krstení, že užívame večere Pánovej: ale ne- 
vidí toho, že Duch Svätý je mocný skrze slovo a skrze náš 
úrad: o tomto, vravím, svet nevie, ačkoľvek je síce pri 
tom, keď sa káže a sviatosti udeľujú, ale je pri tom len 
ako vo sne. 


Ale tí, ktorí veria a ktorých Duch Svätý pohne slo- 
vom, tí poznávajú a prijímajú Ducha Svätého, ačpráve 
sa svetu tak nezdá. Preto je to iné slovo než ľudské a 
ďaleko iná správa než ľudská, totiž je to Božie slovo, 
ktoré On hovorí skrze nás a skrze ktoré On je mocný v 
cirkvi. On ním osvecuje ľudí, pozdvihuje ich ním a spasí: 
preto je to slovo zasľúbenia, milosti, večného života a 
spasenia. 


O tejto moci slova Božieho nevie svet nič, a predsa 
je tomu tak, totiž: ako Kristus v evanjelium diablov vy- 
mieta slovom, tak podobne služobník Kristov hovorí k 
hriešnikovi: Rozhrešujem ťa od všetkých tvojich hrie- 
chov. A tak sa i stane. Lebo to nie je slovo ľudské, 
pred jehožto hlasom by diabol iste neutekal. A čo by 
hneď aj všetci juristi a filozofi všetky svoje knihy po- 
snášali, predsa by z toho nič nebolo. Ale na rozhrešenie 
sluhu Kristovho nasleduje istotne vysvobodenie od dia- 
bla a hriechu. Keď ti Duch Svätý dá milosť, že veríš, 
vtedy vyháňa satana a smrť jedným slovom. (St. L. V. 
11. 2008. f.) 

Kráľovstvo Kristovo je kráľovstvo slova. 


Treba nám vedeť, že kráľovstvo Kristovo pozostá- 
va v tom, že sú mu národy poddané v jeho slove. L.ebo 
tak to Kristus učil, že chce byť prítomný a mocný skrze 
slovo tam, kde ho slyšia: zatým chce to slovo súčasne 
divami potvrdzovať, ako je povedané u Marka 16,20. 
To On zasľúbil a to i drží bez meča, bez zabíjania, bez 
rán, krve a vojny. 

Som krstený a jedine slovom vyučovaný, k tomu i 
rozhrešovaný, užívam večere Pánovej, ale len so slovom 
a skrze slovo prítomný je Duch Svätý i celá Trojica Svätá 
a pôsobí tak spasenie ľudí, ako slová krstu znejú o tom. 

Dľa toho je toto kráľovstvo predivné kráľovstvo 
a celkom odchodné od svetských správ, ktoré sú spravo- 
vané zákonom a zovnútornou zbraňou alebo zbrojou, 
a ktoré sú preto ríšami rozkazov a zákonov a zovnútor- 
ných zbraní. Toto ale je kráľovstvo zasľúbenia, kde sám 
Boh je prítomný a pôsobí všetko skrze slovo. 

Naproti tomu pýši sa pápež nehanebne a s veľkou 
nadutosťou a hovorí: meč cisárov je v mojej ruke a ač- 
koľvek ho cisár do svojej pošvy strčil, však nesmie ho 
vytiahnuť, leda že by som mu ja to povolil a na to pristal. 
A tak premenili kráľovstvo Kristovo, ktoré je duchovné, 
na zovnútorné kráľovstvo, ktoré užíva meča. 


V cirkvi máme len slovo Božie počúvať. 


Nechceme počuť pápeža hovoriaceho v cirkvi, ale 
len samého Boha, ako hovorí Žalm 60. v. 8.: "Búh mluvil 
skrze svatost svou, veseliti se budu", t. j. v spoločnosti a 
v shromaždení tých, ktorí sú povolaní a pokrstení, tu 
má Boh sám hovoriť a byť počutý. Kde však nepočú- 

vajú Boha, odtiaľ utekaj tak ďaleko, ako len môžeš. 
Lebo tak to usúdil Boh, aby jedine Kristus hovoril vo 
svojej cirkvi a nechce trpeť vedľa seba žiadnych iných 
učiteľov, ako i ten hlas od Otca z neba hlása u Mat. 17,5.: 
“Toho poslouchejte." Podobne hovorí aj u Jána 10,24: 
"Ovce mé hlas muj slyší. Naproti tomu pápežove de- 
kréty (nariadenia) odkážeme do záchodku. 

Ale surových oslov z Paríža a z Levíc (Luther mie- 
ni tu pápežského professora theologie) chceme pod nohy 
pošliapať, ako takých, ktorých Boh vydal v prevrátený 
smysel, aby žiadneho rozdielu nepoznali medzi Božím a 
ľudským slovom. No či to nie je strašlivá pokuta, že sú 
natoľko suroví a nerozumní, že toho nevedia? 

Preto naučme sa, že v cirkvi Božej a v sbore len 
slovo Božie má byť vyučované a počúvané, a že ho máme 
pilnovať, aby sme si ho boli istí dľa príkazu večného 
Otca, ktorý u Mat. 17,5. vraví: “Toho poslouchejte", 
a tiež i Syna, ktorý hovorí u Jána 10,5.: “Ovce mé ne- 
znají hlasú cizích." Tak hľa odporuje celé Písmo Sväté: 
učeniu ľudí, pápeža, kardinálov a sophistov (mudrákov) 
a iných, a shromažď uje a zachováva nás v ovčinci, kde 
je Kristus sám jediným pastierom. Tu vchádzame dnu 
i von, a kde nás Kristus vodí, tam všade nachádzame 


pastvu. (St. L. V. [I. 2009) 


Cirkev je žiačkou Pána Krista. 


ktorá sedí pri Jeho nohách a počúva Jeho slovo, dľa 
ktorého je vstave všetko rozsúdiť, totiž: ako treba konať 
svoje povolanie, ako sa treba chovať v svetských úra- 
doch atď., áno aj ako treba jesť a piť a spať: tak aby 
sme nemali pochybnosti v žiadnej práci tohoto života, 

ale aby sme boli všade slovom Božím obkľúčení a ohrz- 
dení a tak vždy v samej radosti a v svetle mohli žiť. 

Ale, 6 Pane Bože! Ako málo vidíme a poznávame 
tieto dary, leda že tí, ktorí majú Ducha Svätého, radujú 
sa mu a ďakujú za to Bohu: ostatní telesní ľudia sú ne- 
vďační, lakomí, pyšní, ktorým ešte i to čo majú, bude 
odňato, a ktorých stihnú také pokuty, že budú museť po- 
čúvať satana na miesto Krista a miesto apoštolov kacie- 
rov ktorí hľadajú v slove vlastnú múdrosť a slávu, od- 
hliadnuc od všetkého iného nešťastia, ktoré sa najde vša- 
de, kde nemajú takej radosti a takých darov, ktoré slov. 
Božie prináša so sebou. 

Nad takou biedou cítia právom ľútosť všetci kre- 
sťania, že pri takom veľkom svetle a pri toľkej sláve slo- 
va, najväčšia čiastka zostáva v slepote a viacej miluje 
tmu než svetlo: lebo vidia (totiž kresťania), že z toho 
pochodia všetky obecné biedy a nešťastia, že Turek 
vpadne, že prevládajú bludy a kacierstva, potom, že pá- 
pež ani nemyslí na iné, len na to, ako by mohol zachrá- 
niť a pozdvihnúť svoje kráľovstvo, v ktorom niet iného, 
leda vzývanie svätých, zásluhy dobrých skutkov, kupo- 
vanie odpustu a iné bláznivé skutky bez miery, ktor 
posiaľ odťahoval a svádzal úbohé duše od slova. Lebo 
na to bolo vynaloženo toľko prísnosti, námahy a práce, 
že boli ľudia, ktorí odetí v úplné kurasnícke odenie (vo- 
jenské rúcho) išli k sv. Jakubovi až na krajné hranice 
Spanielska pešky: a keď sa vrátili, blázni, nevedeli, čo 
učinili, trpeli, alebo vyzískali, čo bolo spravodlivým sú- 
dom pre nich. 

Ale takáto áno ešte zaiste aj ohavnejšia vec, — 
keď sa my pominieme, — potká náš svet, poneváč si 
nevážila tej milosti, ktorú si Abraham túžobne videť Žia- 
dal: kdežto Abraham sotva mal jednu kvapku tohoto 
pokladu a bohatstva, ktoré my máme vo všetkom jeho 

prebytku. Ale tak tomu býva v cirkvi obyčajne, že čím 
hojnejšie zjavuje a káže sa slovo Božie, tým väčšia býva 
nevďačnosť ľudí, lebo ho zneužívajú ku svojej sláve a 
za hanebnú pokrievku na svoje hriechy. Preto dopúšťa 
na nás Boh, "mocné dielo bludu", (2. Tessal. 2,11.), 
ako to ukazuje príklad pápeža, ktorý miesto slova Božie- 
ho uviedol svoje dekrety, legendy o svätých a iné bláz- 
nivé čiastky, lebo svet chce byť oklamaný. 

Preto máme vo všetkých historiach a legendách svä- 
"tých hľadeť hlavne na slávu slova, ktoré svieti a jagá sa 
sťa slnko v prostriedku neba v týchto historiach otcov: 
a tí, ktorí to činia, budú sa môcť preboriť cez všetky 
obdivuhodné a nesčíslne nesmierne veci, ktoré bývajú 
vykonané činami, ktorým sa rozum len diviť môže. Ale 
títo budú hľadeť len na to, či Boh hovorí a čo hovorí. 


(St. L. V. I. 864.) 


Dieťatko Kristus prichádza k chudobným 
a k biednym. 


Keby narodenie Jeho vznešeným tohoto sveta bolo 
bývalo zvestované skrze anjela, a keby pastieri boli bý- 
vali odkázaní na vysokých Janov a na ich múdrosť a 
bohatstvo, to by bolo hrozné bývalo: lebo moci sa ľudia 
boja a múdrosti sa ostýchajú. Keby Kristus bol prišiel 
s trúbením a keby bol mal zlatú kolísku, to by bolo bý- 
valo dačo výborného: ale to by nebolo pre mňa poteši- 
teľné: ale složil sa v lono chudobnej dievočky a stal sa 
chatrným pred svetom: tak môžem prísť k nemu. Tak- 
iste zjavuje sa dľa toho biednym, aby sa nezdalo, že pri- 
chádza s veľkou mocou, nádherou, múdrosťou a vo vy- 
sokom spôsobe. Ale keď príde v onen deň, bude tomu 
ináč, keď príde proti vysokým Janom. Teraz prichá- 

dza ku chudobným, ktorí potrebujú spasiteľa, ale vtedy 
príde ako sudca proti tým, ktorí ho tu prenasledova! 


(St. L. V. XII. 1661,) 


Po čom sa má ukázať, či naša vianočná ra- 
dosť bola pravá. 


Chceme teraz ešte niečo povedať a opakovať z toho, 
čo sme dnes kázali: totiž, ako sa to deje, že dieťa Kri- 
stus sa v nás narodí. Lebo tak ste počuli, že to samé 
dieťa musí byť našim, ak má toto Jeho narodenie sku- 
točne priniesť ovocie, a že Ho musíme prijať: preto si 
má každý mysleť, že sa ono jemu narodilo. Lebo Kri- 
stus neprišiel preto, že by On to potreboval, ale preto, že 
my to potrebujeme. On sa spustil do tohoto vreca, do 
nášho tela a do našej krvi, len preto, aby vysypal ne- 
zmerný poklad svojho imania a aby nás vysvobodil od 
hriechu, diabla, pekla a zo všetkého nešťastia: lebo nie 
je možné, aby nenasledovala radosť tam, kde je srd. 
plné a zasypané takým imaním. O tom ste už dosť po- 
čuli. 

Teraz by sa niekto mohol spýtať, ako môžme ve- 
deť, že sme si to dieťatko privlastnili v srdci pravou vie- 
rou, a tak že sme si istí toho, že nám je toto narodenie 
užitočné. Preto chceme si rozpovedať niečo o tom zna- 
mení, ktoré je neomýlne tam a ukáže sa v zovnútorných 
skutkoch zo srdca, v ktorom je to dieťatko. Toto zna- 
menie nie je nič iného, ako to, že i my ľudia sami sa pri- 
jímame vospolok medzi sebou, tak že sa obliekame a na 
seba berieme telo nášho bližného a preukazujeme mu to. 
čo nám Boh preukázal v Kristovi. A toto je tiež isté 
duchovné znovuzrodenie a duchovné vtelenie: lebo na 

takýto spôsob bývame medzi sebou znovuzrodení. 

A tak toto je to znamenie, po ktorom máme istot- > 
poznať, či sa narodenie Pána Krista pri nás uplatnilo. 
keď sa ujímame biedy nášho bližného. A toto je i to 
znamenie, ktoré On bude požadovať a na ktoré vzhliadne 
v deň posledný súdu, keď riekne tým, ktorí toho nečinili: 
“Lačnel jsem, a nedali jste mi iísti, žížnil jsem, a nedali 
jste mi píti", atď. Jestli by sa však chceli vyhovárať a 
riecť že ho nevideli lačného, ani žížnivého, tak im odpo- 
vie: “Amen pravím vám: čehož jste koli nečinili jedno- 
mu z nejmenších téchto, ani mné jste nečinili.) (Mat. 


25,35.45.) 


Bláznivé kázanie. 
Kristus má byť prijímaný s bázňou, s uctivosťou a 
s vďačnosťou, keď prichádza, t. j. keď býva kázaný 
a keď sa k nám blíži v svojom slove, aby sme boli vzde- 
laní, t. j. nemáme sa horšiť na Jeho nízkosti a na Jeho 
chatrných osloch, t. j. na Jeho kazateľoch, ktorí sú blázni 


dľa tela. (St. L. V. XII. 1862) 

